Tekortkominge in staatsdiens kry aandag, sê Ramaphosa | Maroela Media
Pres. Cyril Ramaphosa. (Foto: Kopane Tlape/GCIS)
'n Beroep in die staatsdiens moet gesien word as 'n loopbaanbestemming vir diegene wat 'n verskil wil maak in hul land, en nie net as 'n gemaklike nege-tot-vyf werk of 'n plek om met minimale inspanning 'n salaris te verdien nie.
Daar is slegs 'n paar roepings wat meer belangrik is as die oproep tot openbare diens, skryf pres. Cyril Ramaphosa in sy jongste nuusbrief.
"Dit is 'n geleentheid om mense se lewens te verbeter en die samelewing ten goede te verander. Dit gaan met groot verantwoordelikheid gepaard en vra dikwels baie van individue en hul gesinne."
Ramaphosa wys daarop dat staatsamptenare die eerste koppelvlak is tussen die regering en 'n land se burgers en dat die interaksie, hetsy positief of negatief, van kritieke belang is vir die manier waarop die staat deur die bevolking waargeneem word.
"Ons belangrikste prioriteit is om 'n bekwame staat te bou. As ons 'n beter staat wil opbou, moet ons die tekortkominge in die organisasie en die vermoë van die staatsdiens ernstig en dringend aanpak."
Die siening dat die staatsdiens opgeblaas is, is volgens Ramaphosa misplaas. Hy meen die werklike kwessie is of die staatsdiens presteer soos dit moet, gegewe die grootte en koste daarvan en die behoeftes van landsburgers. "Ons mense ervaar dat die staat op verskillende gebiede nie aan verwagtinge voldoen nie."
Daar is fundamentele probleme wat aandag kry, sê Ramaphosa. Dit sluit onder meer in aanspreeklikheid wat op die mees senior vlakke van die staat vervaag het, onbehoorlike politieke inmenging en senior aanstelling wat dikwels op politieke oorweging in plaas van kundigheid gemaak word.
Volgens Ramaphosa manifesteer patronaatskap deur die aanstelling van mense in senior posisies op grond van ander oorwegings as hul vermoë om die take uit te voer in die amp waarin hulle aangestel is.
"Om 'n staatsamptenaar te wees, is 'n eer en 'n voorreg. Dit vereis toewyding, onselfsugtigheid, professionaliteit, toewyding en die grootste getrouheid aan die beginsels van 'batho pele', om die mense eerste te stel."
Staatsamptenare word toevertrou met die bestuur van staatshulpbronne tot voordeel van die publiek en moet toesien dat dit nie misbruik word nie.
"In 'n tyd waarin ons gekonfronteer word met 'n reeks skandale wat dui op duidelike medepligtigheid deur sekere staatsamptenare in korrupsiedade, behoort hierdie Staatsdiensmaand 'n geleentheid te wees vir die mans en vroue wat met hierdie gewigtige verantwoordelikheid getaak is om hulself te onderskei – om hulself aan hul roeping toe te wy en ten volle te begryp wat dit werklik beteken om 'n dienaar van die mense te wees."
Weet die ou kan net soveel praat soos sy party- All talk no action. Die land word beheer deur rasiste soos eff en karakters in cANCer. DInge gaan nie beter word nie. Net bid en glo dat GOD genade sal stuur en almal met goeie harte en geloof sal bystaan in die dae. (Ongeag kleur).
PRACTICE WHAT YOU PREACH. BE AN EXAMPLE MR SO CALLED PRESIDENT. TO MY FELLOW SA's BLAH BLAH BLAH
Sowat jy in werklikheid se Rampspoedig is dat BEE onmiddelik gestop moet word sodat bekwame persone aangestel kan word ag baie dankie man jy is n yster.
Wat…..stem die Vakbonde saam…
Mediese en Nooddienste wat STAAk. Indien hy ernstig is en nie net leë beloftes soos in die verkede nie gasn sy Vakbonde hom uit die stoel lig.
Wel ou Cyril julle presteer glad nie! Al waarin julle presteer is om korrup te wees, julle wang te draai vir moord en dood, rassisme aan te hits, vertraagde besluite te maak en aanstellings te maak met mense wat onbevoeg verby is! Julle maak beslis NIE die land beter NIE inteendeel net erger en jou korrupte kaders sit nou nog nie in oranje pakkies nie